recursal/SuperWikiNEXT-32B huggingface dataset:
**ரூத் மிர்ட்லி பாட்ரிக்** (Ruth Myrtle Patrick,நவம்பர் 26, 1907 - செப்டம்பர் 23, 2013) ஒரு அமெரிக்கத் தாவரவியலாளர் மற்றும் நன்னீரியலாளரும் நன்னீர் சூழலியல் மண்டல ஆய்வாளரும் ஆவார். குறிப்பாக நுண்பாசிகளின் சூழியலமைப்புக்கள் ஆகியவை பற்றிய ஆய்வுகளை மேற்கொண்டார்.இதற்கான ஆய்வு வசதிகள் பலவற்றை நிறுவினார்.

ஆரம்ப வாழ்க்கை மற்றும் கல்வி
----------------------------

ரூத் பாட்ரிக் ஒரு வங்கியாளர் மற்றும் வழக்கறிஞரான பிராங்க் பேட்ரிக் என்பவரின் மகளாவார். பிராங்க் நியு யார்க்கின் இத்காவில் உள்ள கார்னெல் பல்கலைக்கழகத்திலிருந்து தாவரவியல் துறையில் ஒரு பட்டம் பெற்றவர். மேலும் ஒரு ஆர்வமுள்ள விஞ்ஞானியும் ஆவார். அவர் பெரும்பாலான நேரங்ங்களில் ரூத் மற்றும் அவளுடைய சகோதரியை அழைத்துக் கொண்டு, ஞாயிற்றுக்கிழமைகளில் நீரோடைகளில் கிடைக்கும் நுண்பாசிகளின் மாதிரிகள் சேகரித்து வந்தார். இது நுண்பாசிகளின் மீதும் சுற்றுச்சூழலிலும் வாழ்நாள் முழுவதும் ஆர்வம் ஏற்படக் காரணமாக இருந்தது. ரூத் பாட்ரிக் இது குறித்து கீழ்க்கண்டவாறு நினைவுபடுத்துகிறார். *"எல்லாவற்றையும் சேகரித்தேன்: புழுக்கள், காளான்கள், செடிகள், பாறைகள்.* என அனைத்தையும் சேகரித்தேன். எனக்கு நன்றாக நினைவில் இருக்கிறது , *என் தந்தை நூலகத்தில் தனது பெரிய மேசை யின் மேற்புறத்தை இழுத்து , அதிலிருந்த நுண்ணோக்கியை இழுத்து மேசையில் வைத்தபொழுது எனக்கு கிடைத்த உணர்வை நான் நினைவில் வைத்துக் கொள்கிறேன் ... இது அற்புதமானது, முழு உலகத்தையும் ஒரு சாளரத்தின் வழியே பார்க்கும். உணர்வு அது"* ரூத், மிசௌரியில், கன்சாஸ் நகரில் உள்ள சன்செட் மலை பள்ளியில் பயின்றார். 1925 இல் பட்டம் பெற்றார். பாட்ரிக் தென் கரோலினாவின் , ஹார்ட்ஸ்வில்லில் இருந்த பெண்கள் கல்லூரியில் இணைய விரும்பினார் ஆனால் அவரது தாயார் கோக்கர் கல்லூரியில் இணையச் சொல்லி வலியுறுத்தினார், ஆனால் கோக்கர் கல்லூரியில் திருப்திகரமான கல்வியை வழங்குவதில்லை என்ற கோபத்தில், அவளுடைய தந்தை கோடைக்காலப் படிப்புகளுக்கு ஏற்பாடு செய்தார். அவர் 1929 இல் வர்ஜீனியா பல்கலைக்கழகத்தில் சேர்ந்தார், 1931 இல் முதுகலைப் பட்டம் பெற்றார். அதன் பின் 1934 இல் முனைவர் பட்டத்தைப் பெற்றார்.

மேற்கோள்கள்
-----------

1. ↑  Rachel, Swaby (2015). *Headstrong : 52 women who changed science-- and the world* (First ). New York. பன்னாட்டுத் தரப்புத்தக எண்:9780553446791. இணையக் கணினி நூலக மையம்:886483944.
2. ↑  Dicke, William (September 23, 2013), "Ruth Patrick, 105, a Pioneer in Science And Pollution Control Efforts, Is Dead", *த நியூயார்க் டைம்ஸ்*
வகைகள்
------

லகுவில் ஏற்படக்கூடிய ஐந்து வேறுபாடுகளினால், ரூபக தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:

1. திஸ்ரசாதி ரூபக தாளம்
2. சதுஸ்ரசாதி ரூபக தாளம்
3. கண்டசாதி ரூபக தாளம்
4. மிஸ்ரசாதி ரூபக தாளம்
5. சங்கீர்ணசாதி ரூபக தாளம்

### திஸ்ரசாதி ரூபக தாளம்

இத்தாளம் **சக்கரம்** எனப்பெயர் பெறும். இதன் உறுப்புக்கள் பின்வருமாறு அமையும்:

* திருதம் (ஒரு தட்டு, ஒரு வீச்சு)
* திஸ்ர லகு (ஒரு தட்டு, இரண்டு விரல் எண்ணிக்கைகள்)

### சதுஸ்ரசாதி ரூபக தாளம்

இத்தாளத்துக்கு **பதி** என்று பெயர். இதன் உறுப்புக்கள் பின்வருமாறு அமையும்:

* திருதம் (ஒரு தட்டு, ஒரு வீச்சு)
* சதுஸ்ர லகு (ஒரு தட்டு, மூன்று விரல் எண்ணிக்கைகள்)

பெரும்பாலான இடங்களில், ஆரு அலகுகள் கொண்ட *சதுஸ்ரசாதி ரூபக தாளத்தையே* ரூபக தாளம் என்று அழைக்கின்றனர்.

### கண்டசாதி ரூபக தாளம்

இது **இராச** எனப்படும். இதன் உறுப்புக்கள் பின்வருமாறு அமையும்:

* திருதம் (ஒரு தட்டு, ஒரு வீச்சு)
* கண்ட லகு (ஒரு தட்டு, நான்கு விரல் எண்ணிக்கைகள்)

### மிஸ்ரசாதி ரூபக தாளம்

இதற்கு **குல** என்று பெயர். இதன் உறுப்புக்கள் பின்வருமாறு அமையும்:

* திருதம் (ஒரு தட்டு, ஒரு வீச்சு)
* மிஸ்ர லகு (ஒரு தட்டு, ஆறு விரல் எண்ணிக்கைகள்)

### சங்கீர்ணசாதி ரூபக தாளம்

இதற்கு **பிந்து** என்று பெயர். இதன் உறுப்புக்கள் பின்வருமாறு அமையும்:

* திருதம் (ஒரு தட்டு, ஒரு வீச்சு)
* சங்கீர்ண லகு (ஒரு தட்டு, எட்டு விரல் எண்ணிக்கைகள்)
**ரூபமதி** ராஜஸ்தானில் உள்ள கிஷன்காட் மன்னனான விக்கிரமசிம்மனின் மகள். இவர் சாருமதி என்றும் அழைக்கப்பட்டார். இவரது கதை இந்திய வரலாற்றில் ராக்கிக்கு இருந்த மதிப்பைக் காட்டக் கூடியது.

முகலாயப் பேரரசின் கடைசி மன்னர்களின் ஒருவன் தன் ஆட்சிக்காலத்தில் ராஜபுத்திரப் பெண்ணான ரூபமதியின் அழகைப் பற்றிக் கேள்விப்பட்டு அவளைத் தன் அந்தப்புரத்திற்கு அனுப்பச் சொல்லி ஆணையிட்டான். 
ஆணை பெற்ற தூதுவன், அந்த முகலாய மன்னனின் படத்துடன் வந்து ரூபமதியிடம் அதைக் காட்டினான். ஏளனமாக அதைத் தரையில் இட்டு மிதித்த ரூபமதி, ஒரு முகலாய சக்ரவர்த்தியை ஒரு ராஜபுத்திரப் பெண் இப்படித்தான் நடத்துவாள் என்று கூறினாள். இதன் விளைவாக ராஜபுதனத்தில் சுல்தானின் படையெடுப்பு நிகழ்ந்தது.

பட்டு நூலால் செய்யப்பட்ட வேலைப்பாடு மிக்க கையில் கட்டிக்கொள்ளக்கூடிய ராக்கியை பெண்கள் ஆண்களுக்கு அனுப்புவார்கள். அப்படி அனுப்பும்போது, அந்த ஆண் அவளது சகோதரன் ஆகிவிடுகிறான்.
சுல்தானின் படையெடுப்பை சமாளிக்க சிந்தித்த ரூபமதி ஏராளம் ராக்கிகளை பல்வேறு ராஜபுதன மன்னர்களுக்கு ’வந்து உதவுங்கள்’ என்ற செய்தியோடு அனுப்பினாள். ராஜபுத்திர வீரர்கள் ஒன்று திரண்டதால், சுல்தானின் படை திரும்ப நேர்ந்தது.

மேற்கோள்கள்
-----------

1. ↑  இந்தியப் பெண்மணிகள்; சுவாமி விவேகானந்தர்; ஸ்ரீராமகிருஷ்ண மடம்; பக்கம் 97,98

உதவி நூல்
---------

இந்தியப் பெண்மணிகள்; சுவாமி விவேகானந்தர்; ஸ்ரீராமகிருஷ்ண மடம்
**பாலக்காடு ராமா பாகவதர்** ஒரு தென்னிந்திய இசை வித்துவான் ஆவார்.

இளமை வாழ்க்கை
-------------

ராமா பாகவதர், கேரள மாநிலம் பாலக்காட்டிலுள்ள சோரனூர் என்னுமிடத்தில் முந்தாயா (மலையாளம்: മുണ്ടായ) சிற்றூரில் பிறந்தார். தந்தையார் கஸ்தூரி ரங்கன், தாயார் அலமேலு மங்கை. தொடக்கத்தில் பாலக்காடு அனந்தராம பாகவதரிடம் குருகுல முறையில் இசைப் பயிற்சி பெற்றார். பின்னர் மகா வைத்தியநாதையர், உமையாள்புரம் சுவாமிநாத ஐயர் ஆகியோரிடம் கற்றார். சுவாமிநாத ஐயரிடம் பல தியாகராஜ கிருதிகளைக் கற்றுக்கொண்டார். தன்னுடன் இசை பயின்ற மகாராஜபுரம் விஸ்வநாத ஐயருடன் நட்புக் கொண்டார்.

தொழில் வாழ்வு
-------------

இவரது முதல் இசைக்கச்சேரி கேரள மாநிலம் கல்பாத்தி காசி விஸ்வநாத சுவாமி கோவிலில் நடைபெற்றது. இங்கேயே இவரது இறுதி இசைக்கச்சேரியும் இடம்பெற்றது. 
தமிழ் நாடு, திருவையாறில் நடைபெறும் தியாகராஜர் ஆராதனை விழாவை இவர் கேரள மாநிலம் கல்பாத்தியிலும் நடைபெறச் செய்தார். அங்குள்ள ராம் தியான மடத்தில் ஒவ்வொரு ஆண்டும் தியாகராஜர் ஆராதனை விழா நடைபெறுகிறது.

பாராட்டுகளும் விருதுகளும்
-------------------------

* மைசூர் மன்னர் ஜெயசாமராஜ உடையார் ஒவ்வொரு ஆண்டும் மைசூரில் நடைபெறும் தசரா விழாவில் இவரது இசைக் கச்சேரி இடம்பெறச் செய்வார்.
* திருவிதாங்கூர் மகாராஜாவும் மகாராணியும் இவருக்கு சிறப்புகள் செய்தார்கள்.
* நோபல் பரிசு பெற்ற விஞ்ஞானி சி. வி. ராமன் இவருக்கு *காயக்க கேசரி* என்ற விருதினை வழங்கினார்.

சொந்த வாழ்க்கை
--------------

1957 ஆம் ஆண்டு இவர் கேரளா, கல்பாத்தியில் இறந்தார். இவரது மனைவி ருக்மணி அம்மாள் 1991 இல் காலமானார். இவர்களுக்கு 7 மகன்களும் 4 மகள்களும் பிறந்தார்கள்.

மேற்கோள்கள்
-----------

1. 1 2 3 4  "Palghat Rama Bhagavathar" (ஆங்கிலம்). 20 மே 2021 அன்று மூலம் பரணிடப்பட்டது. 20 மே 2021 அன்று பார்க்கப்பட்டது.
2. ↑  கே. கணபதி (25 திசம்பர் 2009). "Songs of Devotion'" (in ஆங்கிலம்). *தி இந்து*. Archived from the original on 7 நவம்பர் 2012.. பார்த்த நாள்: 11 செப்டம்பர் 2012.

வெளி இணைப்புகள்
---------------

* யூடியூபில் நாதர் முடி மேலிருக்கும் - ராமா பாகவதர் பாடிய ஒரு பாடல்
**இராபர்ட் கிரீன் இங்கர்சால்** (*Robert G. Ingersoll*) 1833 ம் ஆண்டு , ஆகத்து 11ம் தேதி அமெரிக்காவின் நியூயார்க் மகானத்திலுள்ள டிரத்தன் என்ற சிறிய நகரத்தில் பிறந்தார். இவரது தந்தை ஒரு கிறித்தவ சபை போதகராவார். தமது தந்தையின் ஐந்து குழந்தைகளில் இவர் இளையவர். சிறுவயதிலிருந்தே கூரிய சிந்தனைத்திறன் பெற்றவராக திகழ்ந்தார். உயர்கல்விக்குப் பின் சட்டப்படிப்பை பயின்றார். அமெரிக்க உள்நாட்டுப்போரின் போது படைத்தளபதியாக பணியாற்றினார். போர் முடிந்ததும் அரசியலில் நுழைந்தார்.

கடவுள் மறுப்பு
--------------

கடவுளே இவ்வுலகைப் படைத்தார், சில விதிகளை வகுத்தார், மனிதர்களைப் பலகீனமானவர்களாகவும், அறியாமையில் உழல்பவராகவும் விட்டுவிட்டார் என்பன போன்ற சிந்தனைகளை மறுத்தார். மனிதர்கள் இவ்வுலகில் துன்பப்பட்டாலும், மறுஉலகில் இன்பம் பெறுவர் எனும் நம்பிக்கையையும், துன்பம் மனிதனை தூய்மையாக்கும் போன்ற கோட்பாடுகளை கடுமையாக எதிர்த்தார். அவரது கொள்கைப் பிடிப்பின் காரண்மாகவும், நேர்மையினாலும், திறமையினாலும் இல்லியான்சு மகானத்தின் ஆளுனராகும் வாய்ப்பினைப் பெற்றார். அப்போது அரசியல் தலைவர்களின் பிரதிநிதிகள் இங்கர்சாலை சந்தித்து தங்கள் சமயம் சார்ந்த விமர்சனங்களைத் திரும்பப் பெற்றால் மட்டுமே தங்கள் பெயரை ஆளுநர் பதவிக்கு பரிந்துரைப்போம் என்றனர். அதற்கு அவர் மறுத்துவிட்டதால் ஆளுநர் பதவி அவரை விட்டு சென்றது.

பங்களிப்புக்கள்
---------------

மானுட அன்பே உலகிலேயே தலைசிறந்த நெறி என்றார். இறைநம்பிக்கை, போதனை, செபம் இவற்றைவிட மனிதர்களை அன்பு செய்வதே உயர்ந்தது என வாதிட்டார். கடவுளை அன்பு செய்வதைவிட மனிதனை அன்பு செய்வதே முக்கியம் என்றார். மனித குலத்தின் மகிழ்ச்சியே நமது நோக்கம். அதனை நாம் வாழும் இக்காலத்திலேயே முழுமையாக அடைந்துவிட முடியாது, ஆனால் நமது உழைப்பினால் அம்மகிழ்ச்சியை ஓரளவிற்கேனும் மனிதகுலத்திற்கு தரமுடியும் என்று வாதிட்ட இங்கர்சால் அதற்காக தன் வாழ்நாள் முழுவதும் அர்பணித்தார். அவர் 1899ம் ஆண்டு இவ்வுலகை விட்டு மறைந்தார்.

இவர் எழுதிய புத்தகங்கள்
-----------------------

1. நம்மை மேம்படுத்தும் எண்ணங்கள்
2. பேய் பூதம் பிசாசு அல்லது ஆவிகள்
3. நான் நாத்திகவாதி ஆனதேன்
4. கடவுள்
5. இரண்டு வழிகள்
6. மதம் என்றால் என்ன
7. வால்டையரின் வாழ்க்கை சரிதம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2011-02-26 அன்று பார்க்கப்பட்டது.

வெளி இணைப்புக்கள்
-----------------

* 
*
**சமான் சர்வதேச பள்ளி** *(Zaman International School )* என்பது கம்போடியா தலைநகர்  புனோம் பென்னில் இருக்கும் ஒரு தனியார் பன்மொழி சர்வதேச பள்ளி ஆகும். இப்பள்ளியானது 1997 ஆம் ஆண்டு சமான் என்ற துருக்கிய தினசரி பத்திரிகையின் முன்னாள் பத்திரிகையாளரால் நிறுவப்பட்டது. சமான் சர்வதேச பள்ளி, இசுலாமியர்களின் குலென் இயக்கத்துடன் தொடர்பு கொண்ட ஒரு பள்ளி என இணையதள ஆதாரங்கள் தெரிவிக்கின்றன.

இப்பள்ளியில் குழந்தைகளுக்கு கே1 முதல் 12 ஆவது வரையிலான கல்வி அளிக்கப்படுகிறது. அனைத்துப் பாடங்களும் ஆங்கிலம் மற்றும் கெமெர் மொழிகளில் கற்பிக்கப்படுகின்றன. புனோம் பென்னில் உள்ள தொன்லே பாசாக் பகுதியில் புதிதாக வடிவமைக்கப்பட்டு கட்டப்பட்ட கட்டிடத்தில் இம்மேல்நிலைப் பள்ளி இயங்குகிறது. வைக்கப்பட்டுள்ளது. 7 ஆம் நிலையில் இருந்து 12 ஆம் நிலை வரை பயிலும் மாணவர்கள் இவ்வளாகத்தில் கல்வி கற்கின்றனர். சமான் தொடக்கப்பள்ளி புனோம் பென்னில் உள்ள தௌல் கோர்க் பகுதியில் அமைந்துள்ளது.

சமான் சர்வதேச பள்ளியில் கல்வி கற்கும் மாணவர்களுக்கு தேசிய மற்றும் சர்வதேச கல்வித் தகுதிகள் கிடைக்கின்றன. 9 ஆம் நிலை மற்றும் 12 ஆம் நிலை மாணவர்களுக்கு இரண்டு தேசிய அளவிலான தேர்வுகள் நடத்தப்படுகின்றன. கேம்பிரிட்ச்சின் சர்வதேச பள்ளிக்கல்வி பொதுச் சான்றிதழ் படிப்புக்குச் செல்வதற்காக சர்வதேசப்பகுதி மாணவர்களுக்கு ஒரு தேர்வும் 10 அல்லது 11 மற்றும் 12 ஆம் நிலைகளுக்குச் செல்வதற்கான தரம் ஏ தேர்வு என்ற மற்றோரு தேர்வும் இங்கு நடத்தப்படுகின்றன. தனது நாட்டில் உள்ள துருக்கியப் பள்ளிகள் துருக்கி மற்றும் கம்போடியா இடையே பாலங்களாகச் செயல்படுகின்றன என்று கம்போடிய பாதுகாப்பு அமைச்சரகத்தின் செய்தித்தொடர்பாளர் தளபதி சும் சோச்சீட் கூறுகிறார்.

மேற்கோள்கள்
-----------

1. ↑  "Deputy PM Arınç opens Zaman University in Cambodia". Todayszaman.com. 2011-02-22. 2013-07-28 அன்று மூலம் பரணிடப்பட்டது. 2013-05-13 அன்று பார்க்கப்பட்டது.
2. ↑  "Zaman International School Inauguration Mr. Atilla Yusuf Guleker". YouTube. 2013-05-13 அன்று பார்க்கப்பட்டது.
3. ↑
4. ↑  "Cambodian General: Turkish schools are building bridges between two countries". HizmetMovement.org. 2014-07-25. 2014-10-20 அன்று பார்க்கப்பட்டது.
**சிபைட்டு** (*Chibaite*) என்பது SiO2•n(CH4,C2H6,C3H8,i-C4H10) என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இவ்வாய்ப்பாட்டிலுள்ள n இன் அதிகபட்ச மதிப்பு 3/17 ஆகும். ஓர் அரிய சிலிகேட் தாதுவான சிபைட் கனிமம் சிலிகா கிளாத்தரேட்டு எனப்படும் சிலிகா கூடுவகை சேர்மம் என்று வகைப்படுத்தப்படுகிறது. மேலும், இத்தாது இருதொகுதி வகைபாடான எம்3 கனசதுர கட்டமைப்பில் மீத்தேன், ஈத்தேன், புரோப்பேன் ஐசோபியூட்டேன் போன்ற பல்வேறு ஐதரோகார்பன் மூலக்கூறுகளுக்கு சிலிகா கூடு தனக்குள் இடமளிக்கிறது. 

சப்பான் நாட்டின் பெரிய தீவான ஒன்சு திவிலுள்ள சிபா மாவட்டத்தின் மினாமிபோசோ நகரத்திலுள்ள அராகாவாவில் முதன்முதலில் சிபைட்டு கனிமம் கண்டறியப்பட்டது. இந்த கனிமத்தை ஐ.எம்.ஏ எனப்படும் அனைத்துலக கனிமவியல் நிறுவனம் 2009 ஆம் ஆண்டில் அங்கீகரித்தது .

மேற்கோள்கள்
-----------

1. 1 2  Chibaite on Mindat.org
2. 1 2  *The Discovery of Chibaite,* Elements, June 2012, section: Japan Association of Mineralogical Sciences p. 230

* Gatta, C. B. *Chibaite,* American Mineralogist, New Mineral Names, Volume 97, pp 2064–2072, 2012
**அசோகா** (*Ashoka*) என்பது 2008 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் பிரேம் மேனன் மற்றும் ரகுவரன் நடிப்பில் வெளிவந்த, இந்திய பிரதமரை பாதுகாக்கும் மெய்காப்பாளரை பற்றிய கதையாகும். இந்த படம் வெளிநாட்டு வாழ் இந்தியர் பிரேம் மேனனின் இயக்கம் மற்றும் தயாரிப்பில் வெளியானது. இத்திரைப்படத்திற்கு சபேஷ் முரளி இசையமைத்துள்ளார்.

கதைச் சுறுக்கம்
---------------

இந்த படத்தில் பிரேம் மேனன் தேசிய பாதுகாப்பு காவற்படையில், நாட்டின் பிரதமரை பாதுகாக்கும் அதிகாரியாக வருவார். கோயம்புத்தூர் விமான நிலையத்தில் தீவிரவாத தாக்குதலில் இருந்து பிரதமரின் உயிரை காப்பாற்றுவதாக படம் ஆரம்பமாகும்.

அசோகா பிரதமரை காப்பற்றிய பிறகு, மருத்துவர் சொல்வார் பிரதமர் பிழைத்து கொண்டார், ஆனால் அவருக்கு இதயம் வலது பக்கம் உள்ளது என்றும் இது ஒரு அரிய தோற்றம் என்றும் கூறுவார். அசோகா மருத்துவமனையில் சிகிச்சை பெற்று வரும் பிரதமரை எப்படி காப்பாற்றுவார் என்பது மீதமுள்ள படத்தின் கதையாகும்.

தயாரிப்பு
---------

2004 இல் ஆரம்பிக்கப்பட்ட இப்படமானது, நான்கு ஆண்டுகள் கழித்து 2008 இல் வெளியானது.

சான்று
------

1. ↑  Sify.com/movies
2. ↑  "காப்பகப்படுத்தப்பட்ட நகல்". 2004-06-03 அன்று மூலம் பரணிடப்பட்டது. 2004-06-03 அன்று பார்க்கப்பட்டது.
**சவாய் மான்சிங் விளையாட்டரங்கம்** (Sawai Mansingh Stadium, இந்தி: सवाई मानसिंह स्तादियम) இந்தியாவின் இராச்சசுத்தான் மாநிலத்தின் செய்ப்பூர் நகரில் உள்ள ஓர் துடுப்பாட்ட விளையாட்டரங்கம் ஆகும். இது செய்ப்பூரின் மகாராசா சவாய் மான் சிங் II காலத்தில் கட்டப்பட்டதால் அவரது பெயர்ச்சுருக்கத்தைக் கொண்டு **எஸ்எம்எஸ் (SMS)** விளையாட்டரங்கம் எனப்படுகிறது. இது இராம்பாக் வட்டத்தின் ஒரு முனையில் அமைந்துள்ளது. 30,000 பார்வையாளர்கள் அமரக்கூடிய இந்த விளையாட்டரங்கம் 2006இல் புதுப்பிக்கப்பட்ட பிறகு இநிதயாவின் சிறந்த துடுப்பாட்ட விளையாட்டரங்கங்களில் ஒன்றாக விளங்குகிறது.

ஆட்டங்கள்
---------

இங்கு ஒரே ஒரு தேர்வுத் துடுப்பாட்டம்|தேர்வுத் துடுப்பாட்டமே நடந்துள்ளது; இந்திய அணிக்கும் பாக்கித்தான் அணிக்கும் இடையே பெப்ரவரி 21, 1987இல் நடந்த அந்தத் தேர்வின் இரண்டாம் நாள் ஆட்டத்தைக் காண அந்நாளைய பாக்கித்தான் அதிபர் ஜெனரல் சியா-உல்-ஹக் எல்லை கடந்து வந்தார். இது அவரது "அமைதிக்காக துடுப்பாட்டம் "என்ற முனைப்பின் அங்கமாக இருந்தது. இந்த தேர்வாட்டத்தின் சிறப்பங்கமாக 17 ஆண்டுகளாக விளையாடாமல் இருந்த யூனிஸ் அஹ்மத் விளையாடத் திரும்பியதும் சுனில் காவஸ்கர் ஒரு தேர்வாட்டத்தில் முதல் பந்திலேயே வெளியேற்றபட்ட நிகழ்வும் அமைந்திருந்தன. மூன்றாம் நாள் ஆட்டம் மழையால் கைவிடப்பட்ட நிலையில் அடுத்தநாள் ஆட்டத் துவக்கத்தில் ஆடுகளத்தில் மரத்தூள் தூவியதற்கு பாக்கித்தான் எதிர்ப்பு தெரிவித்ததால் சர்ச்சை எழுந்தது. இதனையடுத்து ஆட்டம் சமனாக முடிவடைந்ததாக அறிவிக்கப்பட்டது. 

இந்த விளையாட்டரங்கத்தில் முதல் ஒருநாள் பன்னாட்டுத் துடுப்பாட்டமும் இந்த இரு அணிகளுக்கிடையே அக்டோபர் 2, 1983 அன்று துவங்கியது. தங்களது முதல் உலகக் கிண்ணத்தை வென்றிருந்த இந்திய அணி இந்த ஆட்டத்தை எளிதில் வென்றது. 1987 மற்றும் 1996ஆம் ஆண்டுகளில் இந்தியாவில் நடைபெற்ற உலகக் கிண்ணப் போட்டிகளின்போது இந்த விளையாட்டரங்கிலும் ஆட்டங்கள் விளையாடப்பட்டன. ஒருநாள் துடுப்பாட்டங்களில் இந்த மைதானத்தில் தனி மட்டையாளர் அடித்த மிகக் கூடிய ஓட்டங்களை,**183 (வெளியேறாது)** மகேந்திர சிங் தோனி அடித்துள்ளார்.
**சிப்கி லா கணவாய்** (*Shipki La*) இந்திய-சீனா எல்லையில் அமைந்துள்ள ஒரு கணவாய் ஆகும். இங்கு பன்னிரண்டு கட்டிடங்கள் குறிப்பிட்டுச் சொல்லத்தக்க உயரங்களில் அமைந்துள்ளன. இந்த கணவாய்க்கு அருகிலுள்ள வழியாகத்தான் லாங்கன் சாங்போ என திபெத்தியர்களால் அழைக்கப்படும் சத்லச் ஆறு இந்தியாவிற்குள் நுழைகிறது. இக்கணவாய் பண்டைய பட்டுச்சாலையின் ஒரு கிளை பாதையாக கருதப்படுகிறது. இது உலகிலேயே பயணம் செய்யத்தக்க உயரமான கணவாய்களில் ஒன்றாக இருக்கும் இதன் உயரம் 5669 மீட்டர் (18,599 அடி) களாகும்.

இக்கணவாய் இந்தியாவின் இமாச்சல பிரதேச மாநிலம் கின்னௌர் மாவட்டம், மற்றும் சீனாவின் திபெத்தில் அமைந்துள்ளது. சிக்கிமிலுள்ள நத்து லா மலைக் கணவாய் மற்றும் உத்தரகாண்டின் லிபு லேக் கணவாய் ஆகியவற்றுடன் சேர்ந்து திபெத்துடனான வணிகத்திற்கு இரண்டாவது எல்லை மையமாக இக்கணவாய் திகழ்கிறது. மேலும் காப் நகருக்கு மிக அருகிலும் இந்த கணவாய் உள்ளது.

தற்பொழுது இந்த கணவாய் சிறிய அளவிளான எல்லை கடந்த வணிகத்திற்கு மட்டும் பயன்பட்டு வருகிறது. மற்ற எல்லை கணவாய்களை போல இந்த கணவாயும் வசிப்பவர் அல்லாதோருக்கு திறக்கப்படுவதில்லை. சாலை வழியாக இந்தியா மற்றும் திபெத்திற்கு இடையே பயணம் செய்பவர்கள் நேபாளம் வழியாக பயணிக்கின்றனர்.

தேசிய நெடுஞ்சாலை 5 (இந்தியா), சிப்கி லா நோக்கி செல்லும் சாலை

சீன - இந்தியா வாணிபம்
---------------------

தேசிய நெடுஞ்சாலை எண் 5 பாதையைப் பயன்படுத்தி நிலத்தின் வழியாக அரபிக் கடலை அடையலாம் என்ற ஒரு கருத்து முன்வைக்கப்பட்டது. ஏனென்றால் காரகோரம் நெடுஞ்சாலை வழியாக போக்குவரத்து மிகவும் கடினமாக இருக்கும். சிப்கிலாவிலுள்ள எல்லையை திறந்தால் இரு பக்க எல்லையிலும் வாணிபத்தின் மதிப்பு அதிகளவு அதிகரிக்கும் என்று கூறப்படுகிறது .

மேலும் காண்க
------------

* நாதூ லா கணவாய்
* லிபுலெக் கணவாய்

மேற்கோள்கள்
-----------

1. 1 2  "India-China trade through Shipki La reaches new high". *ஹிந்துஸ்தான் டைம்ஸ்*. 9 June 2017 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-10-12 அன்று மூலம் பரணிடப்பட்டது. 2017-08-10 அன்று பார்க்கப்பட்டது. Unknown parameter `|=` ignored (உதவி)
3. ↑  "Shipki La". *www.dangerousroads.org*. 18 August 2017 அன்று பார்க்கப்பட்டது.
4. ↑  "India-China Bhai Bhai revisited - India Global News - IBNLive". Ibnlive.in.com. 2012-01-08 அன்று மூலம் பரணிடப்பட்டது. 2011-12-14 அன்று பார்க்கப்பட்டது. Unknown parameter `|=` ignored (உதவி)

புற இணைப்புகள்
--------------

* Photos of the pass on Flickr
**இராபர்ட் செவெல்** (1845–1925)  இந்தியாவில் காலனித்துவ ஆட்சியின் போது சென்னை மாகாணச் சேவையில் பணியாற்றினார். இவர் சென்னை மாகாணத்தின் பதிவறையில் பதிவறை எழுத்தராக பணியாற்றினார். மேலும் இப்பகுதியில் உள்ள பழங்கால கல்வெட்டுகளையும், எச்சங்களையும் ஆவணப்படுத்தும் பொறுப்பை இவர் வகித்தார். அந்த காலகட்டத்தில் இவரது வகை மற்ற பிரித்தானிய நிர்வாகிகளைப் போலவே, இவரது நோக்கம் அறிவார்ந்ததாக இல்லை. மாறாக நிர்வாகக் கட்டுப்பாட்டை மேம்படுத்துவதாக இருந்தது. ஆங்கிலேயர் ஆட்சியை இழிவுபடுத்துவதற்குப் பதிலாக ஒரு நல்லொழுக்கமாகவும் தேவையாகவும் வைத்த வரலாற்றைக் கட்டமைக்கிறது. உள்ளூர் பிரமுகர்களிடையே வரலாற்றுப் பிரிவுவாதத்தை சித்தரிப்பதும், அந்நிய சர்வாதிகாரிகள் ஆதிக்கம் செலுத்துவதும், பிரித்தானியர்களால் மட்டுமே நாட்டை அதன் கடந்த காலத்திலிருந்து மீட்க முடியும் என்ற கருத்தை மேம்படுத்தும் என்று கருதப்பட்டது.

செவெலின் சிறப்பு விஜயநகரப் பேரரசைப் பற்றியதாகும். அதைப் பற்றி இவர் எழுதிய A Forgoten Empire Vijayanagar: A Contribution to the History of India (1900). என்ற இந்த புத்தகத்தை பர்டன் இசுடெய்ன் 'செவெலின் புத்தகம்' என்று விவரித்தார். செவெல், அமராவதி சிற்றூரிலுள்ள பௌத்த தாது கோபுரம் உட்பட தொல்பொருள் பணிகளை மேற்கொண்டார். இது இவரது வருகைக்கு முன்பே பெரும்பாலும் அழிந்துவிட்டிருந்தது. இந்தத் தளம் முன்பு காலின் மெக்கன்சி , வால்டர் எலியட் ஆகியோரால் ஆய்வு செய்யப்பட்டது. 1877இல் அந்த தளத்தில் இவர் பதிவு செய்திருப்பது ஏற்கனவே மோசமான சூழ்நிலையை மோசமாக்கியதற்காக விமர்சிக்கப்பட்டது. மேலும் சிக்கல்களைச் சேர்த்தது. இது கண்டுபிடிக்கப்பட்டதை தொடர்புபடுத்துவது சாத்தியமற்றதானது. 

செவெல் அங்கு பேசப்படும் கன்னடம், மலையாளம், சமஸ்கிருதம், தமிழ் , தெலுங்கு மொழிகளைப் பேசுபவர்களால் வழிநடத்தப்பட்டார். இந்த உதவியாளர்களில் சிலர் சா. கிருஷ்ணசுவாமி ஐயங்கார் போன்ற தங்கள் சொந்த ஆராய்ச்சியை வெளியிட்டனர்.

சான்றுகள்
---------

1. 1 2 3 4  Burton Stein (1989). *The New Cambridge History of India: Vijayanagara*. Cambridge University Press. பக். 3–4. பன்னாட்டுத் தரப்புத்தக எண்:9780521266932. .
2. ↑  Frykenberg, Robert E. (1999). "India to 1858". in Winks, Robin. *The Oxford History of the British Empire: Volume V: Historiography*. Oxford University Press. பக். 198. பன்னாட்டுத் தரப்புத்தக எண்:9780191542411. .
3. ↑  Hoock, Holger (2010). *Empires of the Imagination: Politics, War and the Arts in the British World, 1750-1850*. Profile Books. பக். 338–341. பன்னாட்டுத் தரப்புத்தக எண்:9781861978592. .
4. ↑  Shimada, Akira (2012). *Early Buddhist Architecture in Context: The Great Stupa at Amaravati (ca. 300 BCE-300 CE)*. BRILL. பன்னாட்டுத் தரப்புத்தக எண்:9789004233263. .

வெளி இணைப்புகள்
---------------

* குட்டன்பேர்க் திட்டத்தில் Robert Sewell இன் படைப்புகள்
* ஆக்கங்கள் இராபர்ட் செவெல் இணைய ஆவணகத்தில்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* நெதர்லாந்து

 |
| கல்விசார் | 
* zbMATH

 |
| மக்கள் | 
* Deutsche Biographie
* Trove

 |
| மற்றவை | 
* IdRef

 |
**இராபெர்ட் தெ’சுகார்ட் அட்கின்சன்** (*Robert d'Escourt Atkinson*, 11 ஏப்ரல் 1898 - 28 அக்டோபர் 1982) ஒரு பிரித்தானிய வானியலாளரும், இயற்பியலாளரும், கண்டுபிடிப்பாளரும் ஆவார்.

வாழ்க்கை
--------

அட்கின்சன் வேல்சிலுள்ள இராயாடர் என்ற நகரில் பிறந்தார். மான்செசுட்டர் இலக்கணப் பள்ளியில் படித்து ஆக்சுபோர்டு பல்கலைக்கழகத்தில் 1922 இல் இயற்பியல் பட்டம் பெற்றார். பிறகு கிளாரண்டனாய்வகத்தில் பணிபுரிந்தார். பின்னர் கோட்டிங்டன் பல்கைக்கழகத்தில் சேர்ந்து 1928இல் இயற்பியலில் முனைவர் பட்டம் பெற்றார். நியூ செர்சியில் உள்ள இரட்கர்சுப் பல்கலைக்கழகத்தில் 1929 முதல் 1937 வரை கல்வி பயிற்றுவித்தார். பிறகு அரசு கிரீன்விச் வான்காணகத்தில் தலைமை உதவியாளராகப் பணிபுரிந்தார். அவர் 1964இல் இரட்ஜெர்சில் பேராசிரியர் ஆனதும் கிரீன்விச்சில் பணிபுரிவதை நிறுத்தினார். 1979இல் பணி விடை பெற்றார்.

பணி
---

அட்கின்சன் 1929இல் பிரிட்சு அவுட்டர்மேன்சுடன் ஒருங்கிணைந்து காமோவின் குவையத் துளைத்தல் கோட்பாட்டை விண்மீன்களின் அணுக்கரு இணைவு நிகழ்வுக்குப் பயன்படுத்தினார். இவ்விருவரும் ஐன்ஸ்டைனின் பொருண்மை-ஆற்றல் சமமை வாய்பாட்டின்படி இலேசான அணுக்கருக்கள் போதுமான ஆற்றலை உண்டாக்கும் என்றும் அதனால் தொடர்பிணைவு நிகழ்வுகள் வழியாக எடைமிகுந்த அணுக்கருக்கள் உண்டாகமுடியும் என்றும் எடுத்துக் காட்டினர். இவர்களது படிமங்கள் பின்னால் வந்த CNO சுழற்சியை ஒத்தன. என்றாலும் அப்போது அனைத்து விண்மீன்களும் நீரகத்தால் ஆகியவை எனக் கருதப்பட்டதால் இந்தக் கோட்பாடு உடனடியாக ஏற்கப்படவில்லை. அட்கின்சன் மீண்டும் 1930களில் இந்தக் கோட்பாட்டைப் பற்றி எழுதி, உயர்பொலிவு விண்மீன்கள் குறுகிய வாழ்நாள் உடையனவாக அமையவேண்டும் என்றார். மேலும் அவர் புடவியெங்கும் விரவியுள்ள தனிமங்கள் விண்மீன்களில் நிகழும் அணுக்கருப் பிணைவுவினையால் உருவாகியவையே என முன்மொழிந்ததோடு, வெண்குருளை விண்மீன்கள் மின்னிட அணுக்கரு வாயிலின் ஆற்றலேதும் தேவையில்லை என்றும் கூறினார்.

அட்கின்சனின் எந்திரவியல் திறமை, யார்க் மினிஸ்டருக்கான வானியல் கடிகாரம் வடிவமைப்பதற்கான ஒரு ஆணையத்தை அமைக்கவும் மேலும் அதன்வழி யார்க் மினிஸ்டர் வானியல் கடிகாரம் செய்யப்படவும் வழிவகுத்தது.

மதிப்புகள்
----------

* அரசு வானியற் கழகம், அரசு கலமோட்டல் நிறுவனம் ஆகியவற்றில் ஆய்வுறுப்பினர்,
* அரசு வானியற் கழகத்தின் எடிங்டன் விருது உடுக்கணவெளி அணுக்கருப் பிணைவுக்காக இவருக்குத் தரப்பட்டது (1960),
* சிறுகோள் "1827 அட்கின்சன்" இவரது நினைவாகப் பெயரிடப்பட்டுள்ளது.

மேற்கோள்கள்
-----------

1. 1 2 3  "Atkinson, Robert d’Escourt", by Wayne Orchiston, pp. 68-69 in *The Biographical Dictionary of Astronomers*, eds. Thomas Hockey et al. Springer: New York, 2007, ISBN 978-0-387-31022-0, எஆசு:10.1007/978-0-387-30400-7.
2. ↑  "Notes", *The Observatory*, **76** (April 1956), pp. 79-80, Bibcode: 1956Obs....76...79..

வெளி இணைப்புகள்
---------------

### நினைவிரங்கல்கள்

* QJRAS **25** (1984) 100–104
* JBAA **93** (1983) 172–173
**இராபர்ட்டின் நான்மர்** *(Robert's Quartet )* என்பது நெருக்கமாக அமைந்துள்ள விண்மீன் பேரடைகளின் ஒரு குழுவாகும். இது தெற்கு வின்மீன் குழாமில் கிட்டத்தட்ட 160 மில்லியன் ஒளியாண்டுகள் தொலைவில் காணப்படுகிறது. இக்குழுவில் நான்கு வெவ்வேறு வகையான விண்மீன் பேரடைகள் ஒன்றுக்கொன்று ஈர்ப்பு விசையால் இழைந்தும் குழைந்தும் இடைவினை புரிகின்றன. புபொப 87, புபொப 88, புபொப 89 மற்றும் புபொப 92 ஆகியன இக்குழுவில் உள்ள உறுப்பினர்களாகும். இக்குழுவை சான் எர்சல் 1830 ஆம் ஆண்டில் கண்டறிந்தார். புபொப 101 என்று பட்டியலிடப்பட்டுள்ள வானுறுப்பும் இக்குழுவுடன் சிறிதளவு தொடர்பு கொண்டுள்ளது.

நெருக்கமான விண்மீன் பேரடைகளின் குழுவிற்கு இராபர்ட்டின் நான்மர் குழு ஒரு மிகச்சிறந்த உதாரணமாகும். ஏனெனில் இது போன்ற குழுக்களில் மிகக்குறுகிய பிரதேசத்தில் நான்கு முதல் எட்டு விண்மீன் பேரடைகள் அடங்கியிருக்கும். அண்ட இடைவினைகள் குறித்தும் அதன் விளைவுகள் குறித்தும் குறிப்பாக விண்மீன்கள் உருவாக்கம் தொடர்பான கருத்துகளை கண்டறிய நல்ல ஆய்வுக்கூடங்களாக அவை உள்ளன. இக்குழுவின் ஒட்டுமொத்த தோற்ற ஒளிஅளவு 13 ஆகும். இக்குழுவில் பிரகாசமாக உள்ள பேரடையின் தோற்ற ஒளிஅளவு 14 ஆகும். 
வானத்தில், இந்நான்கு விண்மீன் பேரடைகளும் 1.6 கோணத்துளி ஆரம் கொண்ட ஒரு வட்டத்திற்குள் 75,000 ஒளி ஆண்டுகள் தொலைவு தொடர்புடையனவாக உள்ளன. ஆல்டன் ஆர்பு மற்றும் பாறி எப் மடோர் ஆகியோர் இவற்றிற்குப் பெயரிட்டனர். மேலும் 1987 ஆம் ஆண்டில் தெற்கிலுள்ள விசித்திரமான விண்மீன் பேரடைகள் மற்றும் குழுக்கள் என்று ஒரு பெயர்ப் பட்டியலையும் தொகுத்தனர்.

உறுபினர்கள்
-----------

**Members of Robert's Quartet**| பெயர் | வகை | சூரியனிடமிருந்து தொலைவு(மில்லியன் ஒஆ) | தோற்றப் பொலிவு |
| --- | --- | --- | --- |
| புபொப 87 | IBm pec. | 155 | +14.5 |
| புபொப 88 | SB(rs)a pec. | 156 | +15.21 |
| புபொப 89 | SB0(s)a pec. | 149 | +14.57 |
| புபொப 92 | SAa pec. | 146 | +14.29 |
| புபொப 101 | Sc | 154 | +13.46 |

இராபர்ட்டின் நான்மரில் உள்ள மிகப்பெரிய உறுப்பினர் புபொப 92 ஆகும். இது ஒரு வித்தியாசமான சுருள் Sa வகை விண்மீன் பேரடையாகும்.

இவற்றையும் காண்க
----------------

* சிடிபென்னின் ஐம்மை
* செய்பெர்ட்டின் அறுமை

வெளிப்புற இனைப்புகள்
--------------------

* **ESo**: Cosmic Portrait of a Perturbed Family பரணிடப்பட்டது 2008-10-11 at the வந்தவழி இயந்திரம்
* "What's In A Name?" பரணிடப்பட்டது 2005-01-19 at the வந்தவழி இயந்திரம்
* 

* இராபர்ட்டின் நான்மர் WikiSky இல்: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images

| * பா
* உ
* தொ
இராபர்ட்டின் நான்மர் |
| --- |
| விண்மீன் பேரடைகள் | 
* புபொப 87
* புபொப 88
* புபொப 89
* புபொப 92

 |
| தரவுதள சுட்டிகள் | 
* தரவு
* தரவு
* தரவு
* தரவு

 |

ஆள்கூறுகள்: Sky map 00h 21m 23.075s, −48° 37.75′ 39.5″
**இராபர்ட் ராண்டல்** (*Robert Randal*) (1766 - மே 2, 1834) மேற்கு கனடாவிலும் அமெரிக்காவிலும் தொழில் புரியும் ஒரு தொழிலதிபரும் அரசியல் பிரமுகரும் ஆவார்.

சுயசரிதை
--------

1766இல் மேரிலாந்தில் பிறந்த இராபர்ட் ராண்டால் (சில ஆதாரங்களில் வர்ஜீனியா) 1809 க்குப் பிறகு, தனது குடும்பப் பெயரான ராண்டல் என்பதன் எழுத்துக்களில் மாற்றம் செய்து கொண்டார் (Randall என்பதை Randal என மாற்றிக்கொண்டார்). 1795 ஆம் ஆண்டில், இவர் ஒரு கூட்டு நிறுவனத்தின் ஒரு பகுதியாக இருந்தார். இந்நிறுவனம் கீழ் மிச்சிகன் தீபகற்பத்தை அமெரிக்க அரசாங்கத்திடமிருந்து வாங்க விரும்பியது. 1795ஆம் ஆண்டில், இவர், வெர்மான்ட்டின் எபினேசர் ஆலன் மற்றும் சார்லஸ் விட்னி மற்றும் டெட்ராய்டில் உள்ள பல பிரித்தானியர்களான ஜான் அஸ்கின் மற்றும் வில்லியம் ராபர்ட்சன் உள்ளிட்ட ஒரு கூட்டு நிறுவனத்தின் ஒரு பகுதியாக இருந்தார். அந்நிறுவனம் முழு கீழ் மிக்சிகன் தீபகற்பத்தையும் அமெரிக்க அரசாங்கத்திடமிருந்து வாங்க திட்டமிட்டது.  இந்த திட்டத்துடன் இணைந்து ஐக்கிய அமெரிக்கப் பேரவை உறுப்பினர்களுக்கு லஞ்சம் கொடுக்க முயன்றதற்காக இவர் அவமதிக்கப்பட்டார்.

மேற்கோள்கள்
-----------

1. ↑  "Account of a Plot for Obtaining the Lower Peninsula of Michigan from the United States in 1795 by J. V. Campbell". *Collections of the Pioneer Society of the State of Michigan together with Reports of County Pioneer Societies, Vol VIII.* (second ). Lansing, Mich.: Wynkoop Hallenbeck Crawford. 1907. பக். 406–411.. பார்த்த நாள்: 2006-10-15.

வெளிப்புற இணைப்புகள்
--------------------

* \*Biography at the *Dictionary of Canadian Biography Online*
**போனலு** (Bonalu) என்பது காளி தேவியை மையமாகக் கொண்ட ஒரு திராவிட பாரம்பரிய இந்துப் பண்டிகையாகும். இந்த திருவிழா ஆண்டுதோறும் தெலங்காணாவின் இரட்டை நகரங்களான ஐதராபாத் மற்றும் சிக்கந்திராபாத் மற்றும் மாநிலத்தின் பிற பகுதிகளில் கொண்டாடப்படுகிறது . இது சூலை அல்லது ஆகத்து மாதங்களில் வரும் ஆடி மாதத்தில் கொண்டாடப்படுகிறது. திருவிழாவின் முதல் நாளிலும், கடைசி நாளிலும் எல்லம்மாவிற்கு ( மகாகாளியின் பல பிராந்திய வடிவங்களில் ஒன்று) சிறப்பு "பூசைகள்" (வழிபாடு / விழாக்கள்) செய்யப்படுகின்றன.  இந்தச் சடங்கு தங்கள் கோரிக்கையை நிறைவேற்றியதற்காக தேவிக்கு நன்றி செலுத்துவதாக கருதப்படுகிறது . 

போனம் என்ற சொல் போசனம் என்ற வார்த்தையின் சுருக்கமாகும். இது ஒரு சமசுகிருத கடன் சொல்லாகும். அதாவது இதற்கு தெலுங்கில் உணவு அல்லது விருந்து என்று பொருள். இது தேவிக்கு படைக்கப்படும் ஒரு பிரசாதமாகும். 

பெண்கள் பாலையும், வெல்லத்தையும் கொண்டு சமைத்த அரிசியை வேப்ப இலைகள், மஞ்சள், குங்குமம் ஆகியவற்றைக் கொண்டு அலங்கரிக்கப்பட்ட புதிய பித்தளை அல்லது மண் பானையில் தயார் செய்கிறார்கள். பெண்கள் தலையில் பானைகளை சுமந்துகொண்டு, கோயில் முழுவதும் சென்று தேவிக்கு மஞ்சள்-குங்குமம், வளையல்கள், புடவைகளுடன் போனம் பிரசாதம் செய்கிறார்கள் . 

மைசாம்மா, போச்சம்மா, யெல்லம்மா, பெத்தம்மா, தோக்கலம்மா, அங்கலம்மா, போலராமா, மரேம்மா, நூக்கலம்மா போன்ற பிராந்திய வடிவங்களில் அன்னை தேவியை வழிபடுவதை போனலு உள்ளடக்கியது.

புகைப்படத் தொகுப்பு
-------------------

* 
* 
* 
* 
* 
* 
* 
* 
* 
* 
* 
* 
* போனலு திருவிழாவின் போது உப்பல் பகுதி முழுவதும் எரியும் விளக்குகள் போனலு திருவிழாவின் போது உப்பல் பகுதி முழுவதும் எரியும் விளக்குகள்

மேற்கோள்கள்
-----------

1. 1 2  Reddy, Suhasini (2019-07-20). "BONALU Celebrations started in Telangana State with Gaiety". *www.thehansindia.com* (ஆங்கிலம்). 2020-08-07 அன்று பார்க்கப்பட்டது.
2. ↑  "The Hindu : The spirit of 'Bonalu'". 27 February 2008 அன்று மூலம் பரணிடப்பட்டது. 24 July 2007 அன்று பார்க்கப்பட்டது.
3. ↑  "Bonalu Festival 2019: Vibrant Pictures From the Thanksgiving Festival". *News18*. 2019-07-29. 2020-08-07 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Bonalu***   
என்பதின் ஊடகங்கள் உள்ளன. 

* Women carrying the Bonam
* The Hindu feature
* Mayadari Mysamma song feature on The பரணிடப்பட்டது 2007-10-17 at the வந்தவழி இயந்திரம்
**மனத்துயர் செபம்** என்பது ஒருவர் தாம் செய்த பாவங்களுக்காக மனத்துயரினை வெளிப்படுத்தி கடவுளிடம் மன்னிப்பை வேண்டும் கத்தோலிக்க மன்றாட்டாகும். இது திருவழிபாட்டிலோ, திருஅருட்சாதனங்களிலோ அல்லது ஆன்ம சோதனையின்போதோ பயன்படுத்தப்படலாம். மனத்துயர் செபம் என்பது கத்தோலிக்க திருச்சபையின் ஒரு தனி செபத்துக்கு அளிக்கப்படும் பெயரல்ல. மாறாக இது ஒரு செப வகையாகும். பலன்கள் குறித்த விதிமுறைகல் நூல் *எல்லாம் வல்ல இறைவனிடமும்*, திருப்பாடல் 130, திருப்பாடல் 51, தவத்திருப்பாடல்கள் ஆகியவற்றை பரிந்துரைக்கின்றது.

லூதரனியம் மற்றும் ஆங்கிலிக்க திருச்சபையிலும் இதனை ஒத்த பழக்கம் உண்டு.

மனத்துயர் செபம்
---------------

திருப்பலிக்கு வெளியே, குறிப்பாக ஒப்புரவு அருட்சாதனத்தில் *மனத்துயர் செபம்* என்பது பின்வரும் செபத்தினைக்குறிக்க பயன்படுகின்றது:

என் இறைவா, நன்மை நிறைந்தவர் நீர். அனைத்திற்கும் மேலாக அன்புக்கு உரியவர் நீரே. என் பாவங்களால் உம்மை மனநோகச் செய்துவிட்டேன். ஆகவே, நான் குற்றங்கள் பல செய்தேன் எனவும், நன்மைகள் பல செய்யத் தவறினேன் எனவும், மனம் நொந்து வருந்துகிறேன். உமது அருள் துணையால் நான் மனம் திரும்பி இனிமேல் பாவம் செய்வதில்லை என்றும், பாவத்துக்கு ஏதுவான சூழ்நிலைகளை விட்டு விலகுவேன் என்றும் உறுதி கொடுக்கிறேன். எங்கள் மீட்பராம் இயேசு கிறிஸ்துவின் பாடுகளின் பயனாக, இறைவா, என்மேல் இரக்கமாயிரும். ஆமென்.
இதன் சுருக்கமான வடிவம்:

என் இறைவனாகிய தந்தையே! நீர் நன்மை நிறைந்தவர், எனவே எல்லாவற்றிற்கும் மேலாக உம்மை நான் அன்பு செய்கிறேன்.என் பாவங்களால் உமது அன்பை மறந்ததற்காக மனம் வருந்துகிறேன்.உமது அருளுதவியால் இனிமேல் பாவம் செய்வதில்லையென்று உறுதி கூறுகிறன். ஆமென்.

மேற்கோள்கள்
-----------

1. ↑  Enchiridion Indulgentiarum, Concessiones, 9

வெளி இணைப்புகள்
---------------

* கத்தோலிக்க பொது செபங்கள்
* An Act of Contrition பரணிடப்பட்டது 2007-12-24 at the வந்தவழி இயந்திரம்

| * பா
* உ
* தொ
கத்தோலிக்க திருச்சபையின் மன்றாட்டுகள் |
| --- |
| *குறிப்பு: சாய்செழுத்துகளில் உள்ளவைகளுக்கு திருச்சபை வழங்கும் பலன்கள் உண்டு.* |
| திருப்பலியில் | 
* உலகின் பாவங்களைப் போக்கும்
* *திருத்தூதர்களின் நம்பிக்கை அறிக்கை*
* எல்லாம் வல்ல இறைவனிடமும்
* வானவர் கீதம்
* திரித்துவப் புகழ்
* ஆண்டவரே, இரக்கமாயிரும்
* புனிதர்களின் மன்றாட்டுமாலை
* *நைசின் விசுவாச அறிக்கை*
* கிறித்து கற்பித்த செபம்
* Sanctus
* *சிலுவை அடையாளம்*

 | Infant Samuel at Prayer |
| கன்னி மரியாவின்மன்றாட்டுகள் | 
* மண்ணக மீட்பரின் மாண்புயர் அன்னையே!
* *மூவேளை செபம்*
* மங்கள வார்த்தை செபம்
* ஆழ்கடல் விண்மீன் நீயே!
* வானகம் ஆளும் அரசியே வாழ்க!
* Fatima Prayer
* *மரியாவின் பாடல்*
* *பெர்னார்டின் செபம்*
* *விண்ணக அரசியே!*
* *கத்தோலிக்க செபமாலை*
* *கிருபை தயாபத்து செபம்*
* கடவுளின் அன்னையே கன்னி மரியே!
* மூன்று மங்கள வார்த்தை செபம்

 |
| பிற | 
* *மனத்துயர் செபம்*
* Adoro te devote
* *காவல் தூதர்*
* *கிறிஸ்துவின் திரு ஆத்துமமே*
* Athanasian Creed
* Ave Verum Corpus
* செக்கரியாவின் பாடல்
* Jesus Prayer
* Morning offering
* சிமியோனின் பாடல்
* O Salutaris Hostia
* தவத்திருப்பாடல்கள்
	+ 51
	+ *130*
* *Prayer before a Crucifix*
* அசிசி பிரான்சிசுவின் செபம்
* மிக்கேல் அதிதூதர்
* *நித்திய இளைப்பாற்றி*
* *ஆன்ம நன்மை*
* *மாண்புயர் (பாடல்)*
* *தே தேயும்*
* Thanksgiving after Communion
* *வாரும் தூய ஆவியே*
* *வாரீர் படைத்திடும் தூய ஆவி*
* *தூய ஆவியே, எழுந்தருள்வீர்*
* *நற்கருணை ஆராதனை*
* *சிலுவைப் பாதை*
* திருப்புகழ்மாலை

 |
| 
* **பகுப்பு**
* 
* **வலைவாசல்**

 |
**மனநோய் அறிகுறி** (MCT) என்பது மன நோய் சிகிச்சைக்கான ஒரு உளவியல் "பேசும் சிகிச்சை" ஆகும். இது அட்ரியன் வெல்ஸ் [1] மூலமாக வெல்ஸ் மற்றும் மத்தேய்சின் தகவல் செயலாக்க மாதிரி அடிப்படையில் உருவாக்கப்பட்டது. [2] அதிக எண்ணிக்கையிலான ஆய்வுகள் இருந்து அறிவியல் ஆதாரங்கள் ஆதரிக்கின்றன. [3] [4] MCT இன் முதல் இலக்கு என்னவென்றால், நோயாளிகள் தங்கள் எண்ணங்களைப் பற்றி என்ன நம்புகிறார்கள் மற்றும் அவர்களின் மனம் எவ்வாறு செயல்படுகிறது என்பதைப் புரிந்து கொள்ளுதல் (metacognitive நம்பிக்கைகள் என்று அழைக்கப்படுகிறார்கள்), பின்னர் இந்த நம்பிக்கைகள் எந்த விதமான நம்பிக்கையற்ற தன்மையும், அறிகுறிகளைக் குறைப்பதற்காக எண்ணங்களைப் பிரதிபலிப்பதற்கான மாற்று வழிகளை வழங்குதல். மருத்துவ நடைமுறையில், MCT ஆனது சமூக கவலை மனப்பான்மை, பொதுவான கவலை மனப்பான்மை (GAD), உடல்நலம் கவலை, துன்புறுத்தலான கட்டாய சீர்குலைவு (OCD) மற்றும் பிந்தைய மனஉளைச்சல் சீர்குலைவு (PTSD) மற்றும் மன அழுத்தம் போன்ற மனநலக் கோளாறுகளுக்கு சிகிச்சையளிக்க பொதுவாக பயன்படுத்தப்படுகிறது - இந்த மாதிரியானது டிரான்டினகான்கோஸ்ட்டிக் (வடிவமைக்கப்பட்டுள்ளது, இது அனைத்து உளவியல் கோளாறுகளையும் பராமரிக்க நினைக்கும் பொதுவான உளவியல் காரணிகளில் கவனம் செலுத்துகிறது).

மேற்கோள்கள்
===========

1. Wells, Adrian (2011). Metacognitive therapy for anxiety and depression (Pbk. ed.). New York, NY: Guilford Press. ISBN 978-1609184964.
2. Wells, Adrian; Matthews, Gerald (November 1996). "Modelling cognition in emotional disorder: The S-REF model". Behaviour Research and Therapy. 34 (11-12): 881–888. doi:10.1016/S0005-7967(96)00050-2.
3. 13Georghiades, Petros (16 May 2012). "From the general to the situated: three decades of metacognition". International Journal of Science Education. 26 (3): 365–383. doi:10.1080/0950069032000119401.
4. Normann, Nicoline; van Emmerik, Arnold A. P.; Morina, Nexhmedin (May 2014). "The efficacy of metacognitive therapy for anxiety and depression: a meta-analytic review". Depression and Anxiety. 31 (5): 402–411. doi:10.1002/da.22273.
**மனத்தூர் தேவசிய வல்சம்மா** அல்ல்து **எம். டி. வல்சம்மா** (21 அக்டோபர் 1960) ஒரு ஓய்வு பெற்ற இந்திய விளையாட்டு வீரராவர். ஆசிய விளையாட்டுப் போட்டிகளில் தனிநபர் விளையாட்டில் தங்கப்பதக்கத்தை வென்ற இரண்டாவது மற்றும் இந்திய மண்ணில் தங்கப்பதக்கம் வென்ற முதல் இந்தியப் பெண்மணி ஆவர்.

ஆரம்ப வாழ்க்கை
--------------

வல்சம்மா கேரளாவின் கண்ணூர் மாவட்டத்தில் உள்ள ஒற்றத்தை எனும் சிற்றூரில் பிறந்தார். பள்ளி நாட்களில் தனது தடகள வாழ்க்கையைத் தொடங்கி இருந்தாலும் மேற்படிப்புக்காக பாலக்காட்டில் உள்ள மெர்சி கல்லூரிக்குச் சென்ற பின்னரே தடகளப் போட்டிகளில் முனைப்புடன் பங்கேற்கத் தொடங்கினார். 1979 ஆம் ஆண்டில் புனேவில் நடந்த பல்கலைக்கழகங்களுக்கு இடையிலான போட்டிகளில் கேரளாவின் சார்பில் பங்குபெற்று 100 மீட்டர் தடை ஓட்டங்களிலும், பென்டத்லானிலும் தன் முதல் பதக்கத்தை வென்றார்.

அவர் தென்னக இரயில்வேயில் சேர்ந்தார். பின் ஏ.கே. குட்டி என்பவரிடம் பயிற்சி பெற்றார். 1981 ஆம் ஆண்டு பெங்களுரில் நடைபெற்ற மாநிலங்களுக்கு இடையிலான விளையாட்டுப் போட்டியில் பங்கு பெற்று ஐந்து தங்கப்பதக்கங்களை வென்றார். 400 மீட்டர் பிளாட், 400 மீ மற்றும் 100 மீ தொடர் ஓட்டம், 400 மீ மற்றும் 100 மீ தடை ஓட்டம் ஆகிய ஐந்து போட்டிகளில் இவர் காட்டிய செயல்திறன், அவரை இரயில்வே மற்றும் தேசிய அணிகளுக்குள் அழைத்துச் சென்றது. 1982 ஆம் ஆண்டில் 400 மீட்டர் தடை ஒட்டத்தில் தேசிய சாம்பியன் ஆனார். இது ஒரு புதிய சாதனையாகவும் ஆசிய சாதனையை விடச் சிறந்ததாகவும் அமைந்தது.

தொழில்முறை தடகள வாழ்க்கை
------------------------

1982ஆம் ஆண்டு ஆசிய விளையாட்டு போட்டி ஜவஹர்லால் நேரு விளையாட்டு மைதானத்தில் நடைபெற்றது. இதில் இந்திய மண்ணில் இந்திய மற்றும் ஆசிய வரலாற்றில் முதன்முதலாக 400 மீ தடை ஓட்டத்தை 58.47 வினாடிகளில் கடந்து தங்கம் வென்று சாதனை படைத்தார். கமல்ஜித் சிந்துவிற்கு (400 மீ - 1974) பிறகு இந்தியாவிற்குத் தங்கப்பதக்கத்தை வென்றவரானார்.

இந்திய அரசு 1982 ஆம் ஆண்டில் அவருக்கு அர்ஜுனா விருதும், 1983ல் பத்மஸ்ரீ விருதும்  வழங்கியது. கேரள அரசு ஜி.வி.ராஜா ரொக்க விருதும் வழங்கி சிறப்பித்தது. 

வரலாற்றில் முதல்முறையாக, இந்திய பெண்கள் அணி 1984 லாஸ் ஏஞ்சல்ஸ் ஒலிம்பிக்கில் இறுதிப் போட்டியில் நுழைந்து ஏழாவது இடம் பெற்றது. வல்சம்மா 100 மீ தடைகளில் அதிக கவனம் செலுத்தத் தொடங்கினார். 100 மீ தடைகளில் தங்கம் வென்ற அவர் 1985 ஆம் ஆண்டில் முதல் தேசிய விளையாட்டுப் போட்டிகளில் தேசிய சாதனையைப் படைத்தார்.

குறிப்புகள்
-----------

* இளைஞர் விவகாரங்கள் மற்றும் விளையாட்டு அமைச்சகம்
* ஐ.ஏ.ஏ.எஃபில் இடம்பெறும் மனதூர் தேவசியா வால்சம்மா-இன் குறிப்புப் பக்கம்
* M. D. Valsamma at Olympics at Sports-Reference.com

சான்றுகள்
---------

1. ↑  Mercy College, Palakkad
2. ↑  "M. D. Valsamma, 1982 Arjuna Award". *Awards & Winners*. 2022-07-15 அன்று பார்க்கப்பட்டது.
3. ↑  "Padma Awards Directory (1954–2014)" (PDF). Ministry of Home Affairs (India). 21 May 2014. 9 February 2018 அன்று மூலம் (PDF) பரணிடப்பட்டது. 23 February 2018 அன்று பார்க்கப்பட்டது.
**மனனா கோக்லாத்சே** (*Manana Kochladze*) யூரேசிய நாடான சியார்ச்சியாவைச் சேர்ந்த ஓர் உயிரியலாளர் மற்றும் சுற்றுச்சூழல் ஆர்வலர் ஆவார்.1972 ஆம் ஆண்டு இவர் பிறந்தார். பரவலான அரசாங்க ஊழல் எதிர்ப்பு மற்றும் பன்னாட்டுத் தொழில்துறை நலன்களுக்கு முகங்கொடுக்கும் மனானா கோக்லாத்சே சோவியத் குடியரசின் உள்ளூர் கிராமவாசிகளையும் சுற்றுச்சூழலையும் பாதுக்கும் முயற்சிகளில் ஈடுபட்டார். 

சுற்றுச்சூழல் பிரச்சாரங்களுக்காக குறிப்பாக எண்ணெய் குழாய்களால் பாதிக்கப்படக்கூடிய பகுதிகளைப் பாதுகாப்பாது தொடர்பான முன்னெடுப்புகளுக்காக 2004 ஆம் ஆண்டில் இவருக்கு கோல்டுமேன் சுற்றுச்சூழல் பரிசு வழங்கப்பட்டது.  முதலில் ஒரு விஞ்ஞானியாக பயிற்சி பெற்ற இவர் சுற்றுச்சூழல் ஆர்வலராக மாறுவதற்காக கவனத்தை மாற்றினார். 1990 ஆம் ஆண்டில் அவர் பசுமை மாற்று என்ற ஓர் அரசு சாரா அமைப்பை நிறுவினார். சியார்சியாவின் சமீபத்திய வரலாற்றில் மிக முக்கியமான சுற்றுச்சூழல் பிரச்சாரங்களை இவ்வமைப்பு மூலம் கோக்லாத்சே வழிநடத்தினார்.

மேற்கோள்கள்
-----------

1. ↑  "Manana Kochladze. 2004 Goldman Prize Recipient. Europe". *goldmanprize.org*. 16 September 2019 அன்று பார்க்கப்பட்டது.
2. ↑  Nijhuis, Michelle (24 April 2004). "Manana Kochladze strives to protect Georgia from a BP oil pipeline". *Grist*. 16 September 2019 அன்று பார்க்கப்பட்டது.
எடுத்துக்காட்டாக 4000 மீட்டர் ஆழத்தில் வாழக்கூடிய பர்போர்லாசியா கோருகேட்டஷ் என்ற கடல் வாழ் உயிரினம்.
**பெருங்கடல் புழு** (*marine worm*) என்பது பெருங்கடலின் சுற்றுச்சூழலில் வாழும் புழுக்களைக் குறிக்கும். பெருங்கடல் புழு தட்டைப் புழு, உருளைப்புழு, வளையப் புழு உட்படப் பல்வேறுபட்ட தொகுதியில் காணப்படுகிறது. கடல் உயிரிகளில் சிலவற்றை கடல் புழுக்கள் என அழைக்கின்றோம். 

பெரும்பாலான புழுக்கள் சிறப்பு வாய்ந்த உணர்நீட்சிகளைக் கொண்டுள்ளன. இவை ஆக்சிசன் மற்றும் கார்பனீராக்சைடு வளிமப் பரிமாற்றத்திலும், இனப்பெருக்கத்திலும் ஈடுபடுகின்றன.

சிலவகையான பெருங்கடல் புழுக்கள் குழல் புழுக்களாகும். சில இராட்சத குழாய் புழுக்கள் நீரின அடிப்பகுதியில் உள்ள எரிமலைப் பகுதியின் அருகே வாழ்கிறது. தனது உடல்வெப்பநிலையை 90'செ (அல்லது 194'பாரன்கீட்) என்ற அளவில் நிலையாக வைத்துள்ளது.

சில வகையான புழுக்கள் அகழியில் வாழ்கின்றன. இந்த புழுக்கள் முதலில் பசிபிக் பெருங்கடலின் கேலபேகசி தீவுகளில் கண்டுபிடிக்கப்பட்டன.

மேற்கோள்கள்
-----------

1. ↑  "Giant Tubeworms Probed for Clues to Survival". *news.nationalgeographic.com*. 2018-05-31 அன்று பார்க்கப்பட்டது.
**கடல்** **வானூர்தி** (Seaplane) என்பது நீரில் இறங்கும் திறன் கொண்ட நிலைத்த இறக்கை வானூர்தி ஆகும்.  கடல் விமானங்கள் பொதுவாக அவற்றின் தொழில்நுட்ப பண்புகளின் அடிப்படையில் இரண்டு வகைகளாகப் பிரிக்கப்படுகின்றன: மிதவை விமானங்கள் மற்றும் கடல் மிதப்பு வானூர்தி. இதில் மிதப்பு வகை அளவில் மிகப் பெரியவை மற்றும் அதிக அளவு பொருட்களை எடுத்துச் செல்லக்கூடியவை ஆகும். விமானநிலையங்களில் புறப்பட்டு தரையிறங்கக்கூடிய கடல் விமானங்கள் நிலநீர் வானூர்தி அல்லது *ஆம்பிபியன்ஸ்* எனப்படும் துணைப்பிரிவில் அடங்கும். கடல் விமானங்கள் சில சமயங்களில் நீரடிகப்பல்தளங்கள் என்று அழைக்கப்படுகின்றன,  ஆனால் தற்போது இந்த வார்த்தையானது வேகமாக ஓடும் போது நீரின் மேற்பரப்பைக் குறைக்கத் தோணிக்குப் பதிலாக,நீரியக்க தூக்கு விசை நுட்பத்தைப் பயன்படுத்துவதைக் குறிக்கிறது.

வரலாறு
------

### ஆரம்பகாலங்களில்

விமான முன்னோடியான கேப்ரியல் வொய்சின், 1908 இல் ஹென்றி ஃபார்மனுடன் (இடது) ஓர் ஆரம்பகால கடல் விமானங்களில் ஒன்றைச் செய்தார்.
பிரெஞ்சு நாட்டினைச் சேர்ந்த அல்போன்சு பெனாட்டு 1876 ஆம் ஆண்டில் படகு ஓடு மற்றும் உள்ளிழுக்கக்கூடிய தரையிறங்கும் பற்சக்கரத்துடன் பறக்கும் இயந்திரத்திற்கான முதல் காப்புரிமையைத் தாக்கல் செய்தார், ஆனால் ஆஸ்திரிய வில்ஹெல்ம் கிரெசு 1898 ஆம் ஆண்டில் முதல் கடல் *விமானமான டிராகன்ஃப்ளீஜரை* உருவாக்கினார், இருப்பினும் அதன் இரண்டு 30 hp (22 kW) டெய்ம்லர் மிதவை இயந்திரங்களில் ஒன்று சரிந்தபோது அது மூழ்கியது.

சான்றுகள்
---------

1. 1 2  Gunston, "The Cambridge Aerospace Dictionary", 2009.
2. ↑  de Saint-Exupery, A. (1940). "Wind, Sand and Stars" p33, Harcourt, Brace & World, Inc.
3. ↑  *Flying Boats & Seaplanes: A History from 1905*, Stéphane Nicolaou
மண்வெட்டி
**மண்வெட்டி** என்பது மண்ணை வெட்டப் பயன்படும் ஓர் வேளான் கருவி ஆகும். இது சற்றே வளைந்த செவ்வகமான வடிவில் மாழையால் (உலோகத்தால்) செய்த வெட்டும் தகடுடன் (அல்லது அலகு) கைப்பிடி பொருத்திய கருவி ஆகும். இதனைப் பயன்படுத்த கைப்பிடியை இரு கைகளாலும் பிடித்துக் கொண்டு, கால்களை சற்று விரித்து வைத்துக்கொண்டு குனிந்து வெட்ட வேண்டும். பெரும்பாலும் மண்வெட்டி நீர் பாய தாழ்வான கால்வாய்கள் போன்றவற்றையும் சிறு குழிகளையும் வெட்டவும், களை மிகுந்த பகுதிகளை வெட்டவும் பயன்படும். கட்டிட வேலைகளில், பைஞ்சுதை (சிமென்ட்டு), மணல் இவைகளை சேர்ந்து கலக்கி மருக்கவும் பயன்படுகின்றது. மண்ணை அள்ளிப் போட்டு குழியை நிரப்பவும் பயன்படுகின்றது. இந்தியா, இலங்கை போன்ற நாடுகளில் மண்வெட்டி இன்றும் பரவலாக பயன்படுகிறது. இந்நாடுகளில் தோட்டச் செய்கையில் இதன் பயன்பாடு குறிப்பிடத்தக்கதாகும். தமிழகத்தில் புகழ்பெற்ற மண்வெட்டிகள் தயாரிக்கும் இடங்களில் கீரமங்கலமும் ஒன்றாகும்.

அமைப்பு வேறுபாடுகள்
-------------------

மண்வெட்டிகளின் பயன்பாட்டைப் பொறுத்து அவற்றின் வடிவமைப்புக்களிலும் வேறுபாடுகள் உள்ளன. பொதுவாக வெட்டும் தகடு, கைப்பிடி என்பவற்றில் வேறுபாடுகள் காணப்படுகின்றன. பின்பகுதி அகன்றும், குறுகலான முன்பகுதி வளைவாகவும் அமைந்த வெட்டும் தகடுகளுடன் கூடிய மண்வெட்டிகள் வாய்க்கால்கள் வெட்டுவது, நீர் பாய்ச்சுவது போன்ற தோட்ட வேலைகளுக்கு ஏற்றது. பொதுவாக இதன் கைப்பிடி நீளமாக அமைந்திருக்கும். செவ்வக வடிவாகவும் நேரான முன்பகுதியுடனும் கூடிய வெட்டும் தகடுகள் கொண்ட மண்வெட்டிகள் கட்டிட வேலைகளிலும், சாலை அமைப்பு வேலைகளிலும் பயன்படுகின்றன. யாழ்ப்பாணத்தில் முதல் வகை மண்வெட்டியைத் தோட்ட மண்வெட்டி என்றும், மற்றதைத் தெருவேலை மண்வெட்டி என்றும் அழைப்பார்கள்.

வெட்டும் தகட்டைக் கைப்பிடியுடன் பொருத்தும் விதத்திலும் மண்வெட்டிகளிடையே வேறுபாடுகள் உள்ளன. சிலவகை மண்வெட்டிகளில் வெட்டும் தகட்டின் பின்பகுதியில் உருளை வடிவான துவாரம் கொண்ட அமைப்பு இருக்கும். இதனுள் கீழ் முனை அகன்றும் மேல் முனை ஒடுங்கியும் உள்ள கைப்பிடி செலுத்தப்பட்டு இறுக்கப்படும். வேறு சில வகைகளில், வெட்டும் தகட்டுடன் பொருத்தப்பட்டுள்ள வளைந்த இரும்புக் கம்பியொன்று கைப்பிடியின் கீழ் முனையில் உள்ள துவாரம் ஒன்றினூடு செலுத்தப்பட்டுப் பொருத்தப்படும், கைப்பிடி நெடுக்கு வாக்கில் பிளவுபடுவதைத் தடுப்பதற்காக கைப்பிடியில் பொருத்தும் இடத்திற்கு மேல் ஒன்றும், கீழ் ஒன்றுமாக இரண்டு இரும்புப் பூண்கள் பொருத்தப்பட்டிருக்கும். 

மண்வெட்டி தயாரிக்கும் தொழிலின் அடிப்படைக் கூறுகள் குறுங்கொல்லு (இரும்பை சிறிது சிறிதாக அடித்து நீட்டுவது) மற்றும் நெடுந்தச்சு (மண்வெட்டிக்குத் தேவைப்படும் மரத்தின் நீளத்தை சற்று கூடுதலாகவே வைத்து, தச்சு வேலை செய்வது) ஆகும்.

மேற்கோள்கள்
-----------

1. ↑  "எவ்வளவு நவீனம் வளர்ந்தாலும் உலகம் உழவர் பின்னேதான் சுழல்கிறது! கிளிநொச்சியில் மண்வெட்டி வழங்கும் நிகழ்வில் தமிழரசுக்கட்சி செயலாளர் பசுபதிப்பிள்ளை உரை". *தமிழ்வின்.கொம்*. 17 சனவரி 2012. Archived from the original on 2017-01-04.. பார்த்த நாள்: 29 மே 2016.
2. ↑  "விவசாயத்தில் நவீன கருவிகள் வந்தாலும் மவுசு குறையாத கீரமங்கலம் மண்வெட்டிகள்". *தினத்தந்தி*. 29 மே 2016.. பார்த்த நாள்: 29 மே 2016.
3. ↑  கே. சுரேஷ் (9 பிப்ரவரி 2015). "என்றுமே மவுசு குறையாத மண்வெட்டிகள்﻿: புதுக்கோட்டை கீரமங்கலத்தில் தயாரிப்பு தீவிரம்". *தி இந்து (தமிழ்)*.. பார்த்த நாள்: 29 மே 2016.
**மலேசியா எஸ். பாண்டியன்** (S. Malaysia Pandian) என்பவர் இந்திய அரசியல்வாதி ஆவார். இந்தியத் தேசிய காங்கிரஸ் கட்சியினைச் சார்ந்த இவர் தமிழ்நாடு சட்டமன்ற முதுகுளத்தூர் தொகுதி உறுப்பினராவார்.

இவர் முதுகுளத்தூர் சட்டமன்றத் தொகுதியில் நன்கு பெயர் பெற்றவர். இவர் தனது சொந்த சமூகத்தின் உதவியுடன் தேர்தலில் வெற்றி பெற்றார். யாதவ மக்களின் பெரும்பான்மையான ஆதரவு இவரது வெற்றிக்குக் காரணமாக அமைந்தது. முதுகுளத்தூர் சட்டமன்றத் தொகுதியில் வென்றவர்களில் பலர் இந்தியத் தேசிய காங்கிரஸ் கட்சியினைச் சார்ந்தவர்கள். முன்னாள் இந்தியத் தேசிய காங்கிரஸ் தமிழ்நாடு தலைவர் சோ. பாலகிருஷ்ணன் இத்தொகுதியிலிருந்து வெற்றிபெற்றவர்.

குறிப்புகள்
-----------

1. ↑  "S PANDI (WON MUDHUKULATHUR)". ndtv.com. 2017-03-13 அன்று பார்க்கப்பட்டது.
2. ↑  "member of the Tamil Nadu Legislative Assembly". assembly.tn.gov.in. 2017-03-13 அன்று மூலம் பரணிடப்பட்டது. 2017-03-13 அன்று பார்க்கப்பட்டது.
3. ↑  "Winner and Runnerup Candidate in Mudukulathur assembly constituency". elections.in. 2017-03-13 அன்று பார்க்கப்பட்டது.
4. ↑  Yadav, Pandian. "Malaysia pandian yadav".
**மோசசு மைக்கேல் பாரடே** என்பவர் தமிழ்க் கவிஞர் ஆவார். 1980 முதலாக பல இதழ்களில் கவிதைகள் படைத்துள்ளார்.

பிறப்பும் இளமையும்
------------------

காஞ்சிபுரத்தில், ஜேசுதாஸ் இராமச்சந்திரன்- கிருபாவதிக்கு மகனாகப் பிறந்தவர். தமிழில் இளங்கலை, முதுகலைப் பட்டம் பெற்றுள்ளார். *தமிழ்ச் சித்தர் பாடல்களும் விவிலியமும்* எனும் தலைப்பில் ஆய்வு செய்து முனைவர் பட்டம் பெற்றுள்ளார். சென்னைக் கிறித்தவக் கல்லூரியில் தமிழ்த்துறைத் தலைவராகப் பணியாற்றியுள்ளார்.

தமிழ்ப் பணிகள்
--------------

மதுரையில் 1981 இல் நிகழ்ந்த உலகத் தமிழ் மாநாட்டிலும், உலகக் கிறித்தவத் தமிழ்ப் பேரவை மாநாட்டிலும் கலந்து கொண்டு ஆய்வு கட்டுரைகள் படைத்துள்ளார். நியூயார்க், கனடா, கோலாலம்பூர், கொழும்பு ஆகிய நாடுகளில் நடைபெற்ற கருத்தரங்குகளில் கலந்து கொண்டு சொற்பொழிவுகள் ஆற்றியுள்ளார்.

படைப்புகள்
----------

* சிலுவையினடியில் சிந்திய மலர்கள்
* சிலுவைவழிச் சிந்தனைகள்
* ஞான நொண்டி நாடகம்
* ஏட்டில் வடித்த தேன்
* கிறித்தவத் தமிழியல் ஆய்வுக்கோவை
* ஒரு கிறித்தவ ஆசிரியர் உருவாகிறார்
* தஞ்சை வேதநாயக சாஸ்திரியார் படைப்புகள்- ஓர் ஆய்வு

முதலான பல நூல்களைப் படைத்துள்ளார்.

விருதுகள்
---------

1986 ஆம் ஆண்டு, உலகக் கிறித்தவத் தமிழ்ப் பேரவையில், அருட்கலைஞர் எனும் விருதையும்,1996 இல் நியூயார்க் தமிழ்க் கிறித்தவக் கோயிலில், தகுதிமிகு சேவையாளர் எனும் பட்டத்தையும்,உலகத் தமிழ்ப் பேரவையில், தமிழ்மாமணி எனும் விருதையும் பெற்றுள்ளார்.

உசாத்துணை
---------

1) www.Tamil virtual university. com பார்த்த நாள் 19-7-17.
2) ப.முத்துக்குமாரசுவாமி, இருபதாம் நூற்றாண்டின் 100 தமிழ்க் கவிஞர்கள் பழனியப்பா பிரதர்ஸ். 2004.
கரிமவேதியியலில் **அசோ இணைப்பு** (*azo coupling*) என்பது ஒரு டையாசோனியம் கலவை மற்றும் ஒரு அசோ கூட்டுப்பொருளைத் தரக்கூடிய அரோமாட்டிக் கூட்டுப்பொருள் இடையே நிகழும் வினையைக் குறிப்பதாகும். இந்த இலத்திரன்கவர் அரோமாட்டிக் பதிலீட்டு வினையில், டையாசோனியம் நேர்மின் அயனி இலத்திரன்கவரியாகவும் செயல் திறனூட்டிய அரீன் மின்னணு மிகு பொருளாகவும்  செயல்படுகின்றன. கீழுள்ள உதாரணங்கள் உட்பட பெரும்பாலான டையாசோனியம் சேர்மங்கள் அரோமாட்டிக் பண்புகளைக் கொண்டவை.

டையாசோ ஆக்கம்
-------------

அனிலினுடன் நைட்ரசு அமிலத்தை வினையூட்டுகையில் ஒரு டையாசோனியம் உப்பு உருவாகிறது. இவ்வினை "டையாசோ ஆக்கம்" எனப்படுகிறது. டையாசோனியம் உப்புக்கள் முக்கியமான தொகுப்புமுறை இடைநிலைகளாகும். இவை இணைப்பு வினைகளில் பங்கேற்று அசோ சாயங்களைத் தருகின்றன. பதிலீட்டு வினைகளில் பங்கேற்று அரோமாட்டிக் வளையங்களில் உள்ள வேதி வினைக்குழுவை செயல்பட வைக்கின்றன.

வினையின் பயன்கள்
----------------

அசோ இணைப்பு விளைபொருட்கள் அவற்றின் அதிகரித்துள்ள இணைப்பு காரணமாக வினைபடு பொருட்களைக் காட்டிலும் அதிகமாக ஒளியின் நீண்ட அலைநீள நிறங்களை உறிஞ்சிவிடும் (குறிப்பாக அவை உறிஞ்சுவது கட்புலனாகும் பகுதியிலுள்ள நிறங்களை ). ஆதலால் நீட்டிக்கப்பட்ட இணைப்பு அமைப்புகள் காரணமாக அரோமாட்டிக் அசோ கூட்டுப்பொருட்கள் பிரகாசமான நிறங்களை உறிஞ்ச முனைகின்றன. பல அசோ சேர்மங்கள் சாயங்களாகப் பயனாகின்றன. ( பார்க்க அசோ சாயங்கள் ) மெத்தயிற் சிவப்பு மற்றும் செந்நிறமி 170 ஆகியன முக்கியமான அசோ சாயங்களில் சிலவாகும். 

புரந்தசில் எனப்படும் பாக்டீரியா எதிர்ப்பு மருந்து மற்றும் சல்ஃபா மருந்துகள் தயாரிக்கவும் அசோ இணைப்பு பயன்படுகிறது.

இணைப்பு வினை எடுத்துக்காட்டுகள்
-------------------------------

பீனால் டையாசோனியம் குளோரைடுடன் வினைபுரிந்து செம்மஞ்சள் நிற அசோ கூட்டுப்பொருளைத் தருகின்ற பல செயல்முறைகள் விவரிக்கப்பட்டுள்ளன. இவ்வினை கார வினையூக்கியினால் நடைபெறுகிறது.

அணிலின் டையாசோனியம் உப்புடன் வினைபுரிந்து தொடர்புடைய அனிலின்மஞ்சள் எனப்படும் சாயத்தைத் தருகிறது .

நாப்தலீன்கள் பிரபலமான ஏற்பிகளாகும். அனிலின் நாப்தாலுடன் வினைபுரிந்து ஒருவகை பழுப்பு நிறமியைத் தொகுப்பு முறையில் தயாரிக்க உதவுகிறது.

Organol brown synthesis

|  |
| --- |
| An animation of the recation mechanism of the azo coupling |
| அசோ இணைப்பைக் காட்டும் ஓர் அசைபடம் |

இதேபோலவே β-நாப்தால் பினைல்டையாசோனிய மின்கவரியுடன் இணைந்து செஞ்சிவப்பு சாயத்தைக் கொடுக்கிறது.

மேற்கோள்கள்
-----------

1. ↑  Smith, Michael B.; March, Jerry (2007), *Advanced Organic Chemistry: Reactions, Mechanisms, and Structure* (6th ed.), New York: Wiley-Interscience, ISBN 0-471-72091-7CS1 maint: multiple names: authors list (link)
2. 1 2 3  Klaus Hunger, Peter Mischke, Wolfgang Rieper, Roderich Raue, Klaus Kunde, Aloys Engel "Azo Dyes" in Ullmann’s Encyclopedia of Industrial Chemistry, 2005, Wiley-VCH, Weinheim.எஆசு:10.1002/14356007.a03\_245.
3. ↑  J. L. Hartwell and Louis F. Fieser. "Coupling of o-tolidine and Chicago acid". *Organic Syntheses*. . ; *Collective Volume*, **2**, p. 145
4. ↑  H. T. Clarke and W. R. Kirner. "Methyl red". *Organic Syntheses*. . ; *Collective Volume*, **1**, p. 374